**OBILJEŽAVANJE DANA RUŽIČASTIH MAJICA**

Dana 20.2.2019. godine održali smo peto vijeće učenika u školskoj 2018./2019. godini. Povod sastanku bilo je obilježavanje Dana ružičastih majica (posljednja srijeda u drugom mjesecu). Osmislili smo i izradili prezentaciju o Danu ružičastih majica (danu borbe protiv vršnjačkog nasilja), a nakon toga smo zajedno s pedagoginjom razgovarali o tom danu te izradili poruke za dva plakata, jedan smo izvjesili u hodniku naše škole, a jedan smo pripremili za policijske službenike kako bi ga oni izvjesili na Portarati povodom utrke koja se održava 27.2.2019. godine.

DAN RUŽIČASTIH MAJICA 27.2.2019. godine

U Hrvatskoj se, svake godine, posljednje srijede u veljači, obilježava Dan ružičastih majica u cilju povećanja svijesti učenika i građana o problemu vršnjačkog nasilja.

Zašto naziv ''Dan ružičastih majica''? Priča ide ovako. Dječak koji je išao u školu u ružičastoj majici, u znak podrške svojoj oboljeloj majci, postao je žrtva nasilja. U znak podrške tom dječaku, njegovi školski kolege također su odjenuli ružičaste majice, a njihova poruka protiv nasilja uskoro je obišla svijet.

Policijska uprava istarska i Vijeće za komunalnu prevenciju Grada Pule i ove su godine prigodno obilježili Dan ružičastih majica, organizacijom revijalne utrke pod nazivom ''Trkom protiv nasilja''. Utrka se održala u srijedu, 27. veljače 2019. u 12. sati, na području centra Pule, a u njoj su sudjelovati policijski službenici i učenici petih razreda osnovnih škola s pulskog područja. Svi su učenici izradili te na svojim majicama nosili ružičaste natpise u znak podrške borbi protiv vršnjačkog nasilja.

U utrci su sudjelovati učenici petih razreda Osnovne škole Stoja zajedno s razrednicom Ivom Maksić i razrednicom Vlastom Vincelj. Osim što su sudjelovati u utrci, učenici su zajedno sa svojim razrednicama na satovima razrednog odgoja izradili prikladne plakate protiv vršnjačkog nasilja koje su izvjesili na Trgu Portarata, a svaki je učenik imao umjesto startnog broja ispisanu poruku protiv nasilja.

I ostali učenici naše škole aktivno su se uključili u obilježavanje Dana ružičastih majica, na satovima razrednika razgovarali su o borbi protiv vršnjačkog nasilja, izrađivali su crteže i poruke protiv nasilja koje su izvjesili na panoima ispred učionica. Cijela je škola taj dan biti u znaku ružičaste boje kao podrška protiv vršnjačkog nasilja i svakog drugog oblika nasilja.

 Vijest pripremili učenici iz Vijeća učenika